เรื่องร้องเรียน: มีการตั้งร้านอาหารบนฟุตบาท
การดำเนินการของเจ้าหน้าที่: ขอบคุณสำหรับข้อมูลครับ สำนักงานเขตบางซื่อโดยฝ่ายเทศกิจ ได้ตรวจสอบบริเวณดังกล่าวตามที่ผู้ร้องแจ้ง อยู่บริเวณถนนประชาราษฎร์สาย 2 ช่วงบริเวณสามแยกเตาปูน ตรวจสอบแล้ว พบผู้ค้าจำนวน 2 ราย ซึ่งเป็นผู้ค้ารายเดิม ที่ฝ่ายเทศกิจ สำนักงานเขตบางซื่อได้ทำทะเบียนประวัติขึ้นบัญชีผู้ค้านอกจุดผ่อนผันไว้แล้ว ซึ่งผู้ค้าดังกล่าวได้ปฏิบัติตามระเบียบหลักเกณฑ์การทำการค้าบนทางเท้าของกรุงเทพมหานคร คือ ไม่ตั้งวางสิ่งของทิ้งไว้หลังจากทำการค้า และระบุช่วงเวลาทำการค้าที่ชัดเจนตามช่วงเวลาที่แจ้งไว้ รวมทั้งได้ทำความสะอาดพื้นผิวทางเท้าให้สะอาดเรียบร้อยหลังจากเสร็จสิ้นการทำการค้า ทั้งนี้ ได้ตรวจสอบบริเวณทางเท้าแล้ว มีทางเท้ากว้างมากพอให้ประชาชนสามารถสัญจรได้สะดวก ฝ่ายเทศกิจ สำนักงานเขตบางซื่อ ไม่มีนโยบายการเพิ่มผู้ค้านอกจุดผ่อนผันรายใหม่ทุกราย
ความเห็นของผู้แจ้ง: ขอบคุณครับ 😄
พื้นที่: แขวงบางซื่อ เขตบางซื่อ กรุงเทพมหานคร